| MGPjr 2019 |
| --- |
|  |
| **Dato:** | 25. mai 2019 |
| **Sted:** | Telenor Arena, Fornebu |
| **Programleder:** | Sigrid Velle Dypbukt og Mikkel Niva |
| **Arrangør:** | Norsk rikskringkasting |
| **Deltakere:** | 10 |
| **Vinner:** | «Kloden er syk» |
| **Artist:** | Anna & Emma |
| 

|  |  |  |
| --- | --- | --- |
| MGPjr 2018 | Fil:Logo for the Melodi Grand Prix Junior – MGPjr.png | MGPjr 2020 |

 |

**Melodi Grand Prix Junior 2019**, offisielt **MGPjr 2019**, var den 18. utgaven av MGPjr, Norsk rikskringkastings sangkonkurranse for barn mellom 8 og 15 år. Konkurransen ble arrangert lørdag 25. mai 2019, og fant sted i Telenor Arena på Fornebu for tredje gang. Ti bidrag deltok, og vinneren ble kåret av seerne. Direktesendingen ble ledet av Sigrid Velle Dypbukt og Mikkel Niva, mens KEiiNO og Julie Bergan opptrådte i pausen. Tema for konkurransen var «dominoeffekt». Vinneren ble sangen «Kloden er syk», fremført av duoen Anna Vestrheim og Emma Ylvisåker.

Bakgrunn
--------

Etter å ha blitt sendt i begynnelsen av november de fire foregående årene, flyttet NRK konkurransen frem til slutten av mai. MGPjr 2019 ble dermed sendt bare et halvt år etter 2018-utgaven. Påmeldingsfristen for å sende inn bidrag gikk ut 20. november 2018, og NRK mottok hele 1857 bidrag. Dette var ny rekord i antall innsendinger, og over tusen flere bidrag sammenlignet med året før.

Av bidragene plukket redaksjonen ut ti sanger fordelt på 16 artister. Gjennomgangstemaer for de innsendte bidragene miljøvern og vennskap. NRK offentliggjorde deltakerne 22. februar 2019, mens musikkproduksjonen av deltakerlåtene startet rundt påske. Tema for konkurransen «dominoeffekt».

Sendingen
---------

For tredje år på rad ble finalen arrangert i Telenor Arena på Fornebu. Det var 15 000 publikummere i salen. Sendingen startet med at tidligere MGP-deltakere Nicolay Ramm, Malin Reitan og Atle Pettersen fortalte om sine opplevelser fra deltakelsen. Deretter ble de 16 artistene presentert, og programlederne ga informasjon om hvordan seerne kunne stemme. For andre gang kunne seerne bare stemme med «svar-o-meter»-appen fra NRK Super. Avstemningen startet etter at alle de ti sangene var fremført, og hver seer fikk fire stemmer i appen som kunne fordeles valgfritt på de ti deltakerne. 

De fire sangene med flest stemmer videre til superfinalen. De fire superfinalistene var Stone Heart, Hedvig, Anna & Emma og Maria. Etter at de fire hadde opptrådt igjen, kunne seerne til slutt kunne avgi én stemme i «svar-o-meter»-appen. Vinnerne ble duoen Anna & Emma med låten «Kloden er syk». De andre finalistene forble uplassert.

I pausen mellom første runde og superfinalen opptrådte KEiiNO med «Spirit in the Sky». Gruppen hadde kommet på sjetteplass i Eurovision Song Contest lørdagen før. Vokalist Alexandra Rotan hadde selv deltatt i MGPjr 2010 og ble intervjuet om deltakelsen. Alle deltakerne fremførte også årets felleslåt «Dominoeffekt».

I pausen før vinneren ble kunngjort, var det et innslag med Supernytt som hadde skrevet låten «Fake news er dust». Artist og tidligere MGPjr-danser Julie Bergan opptrådte også like før vinneren ble kåret.

Deltakere
---------

### Første runde

| Nr. | Artist | Navn | Sang | Status |
| --- | --- | --- | --- | --- |
| 1 | Stone Heart | Theodor Jansen, Eskil Sæther, Gustav og Edvard Hamberg | «Ække så kul som deg» | Superfinalist |
| 2 | Emsen | Emmy Holter-Tollefsen | «Jeg tror på dere» | Ute |
| 3 | CAOS | Christina Hilmo Aasen, Ariel Ailis Hammerhaug og Oda Marlene Valli | «Aldri gi opp!» | Ute |
| 4 | Mikkel | Mikkel Andre Lundsten | «Redde verden» | Ute |
| 5 | Emma | Emma Togba | «Lyset inni meg» | Ute |
| 6 | Hedvig | Hedvig Aabel Danielsen | «Du» | Superfinalist |
| 7 | Anna & Emma | Anna Vestrheim og Emma Helgesen Ylvisåker | «Kloden er syk» | Superfinalist |
| 8 | Alfred | Alfred Aasland Larsen | «Du e så fin» | Ute |
| 9 | Anine | Anine Vidung | «Hundrevis av år» | Ute |
| 10 | Maria | Maria Rensel | «Musikkens budskap» | Superfinalist |

### Superfinale

I superfinalen møttes de fire deltakerne som fikk flest stemmer av publikum i første runde. De fire superfinalistene ble kunngjort i tilfeldig rekkefølge. Bare vinneren ble offentliggjort. Antall stemmer er ikke kjent.

| Nr. | Artist | Fullt navn | Tittel | Status |
| --- | --- | --- | --- | --- |
| 1 | Stone Heart | Theodor Jansen, Eskil Sæther, Gustav og Edvard Hamberg | «Ække så kul som deg» | –––– |
| 6 | Hedvig | Hedvig Aabel Danielsen | «Du» | –––– |
| **7** | **Anna & Emma** | **Anna Vestrheim og Emma Helgesen Ylvisåker** | **«Kloden er syk»** | **Vinner** |
| 10 | Maria | Maria Rensel | «Musikkens budskap» | –––– |

Se også
-------

* Melodi Grand Prix 2019

Referanser
----------

1. ↑  Bergmo, Tonje (22. februar 2019). «Her er finalistene i MGPjr 2019». *NRK*. Besøkt 26. mai 2019.
2. ↑  Bergmo, Tonje (8. mai 2019). «MGPjr 2019 – FINALE!». *NRK*. Besøkt 23. mai 2019.
3. ↑  Drabløs, Øystein Tronsli (25. mai 2019). «11-åringene Anna og Emma vant MGPjr». *NRK*. Besøkt 26. mai 2019.
4. 1 2  «MGPjr 2019 – hele sendingen». *NRK TV* **(norsk)**. 25. mai 2019. Besøkt 26. mai 2019 – via Norsk rikskringkasting.
5. ↑  Marthinussen, Linn-Christin (25. mai 2019). «Ylvis-datter vant MGP Junior». *Dagbladet.no* **(norsk)**. Besøkt 26. mai 2019.
6. ↑  Catherine Gonsholt Ighanian (25. mai 2019). «Ylvis-datter og venninnen til topps i MGPjr». *www.vg.no* **(norsk)**. VG Nett. Besøkt 26. mai 2019.

Eksterne lenker
---------------

* MGPjr – offisiell side
* MGPjr 2019

| * v
* d
* r
MGPjr – Melodi Grand Prix Junior |
| --- |
|  | 
* 2002
* 2003
* 2004
* 2005
* 2006
* 2007
* 2008
* 2009
* 2010
* 2011
* 2012
* 2013
* 2014
* 2015
* 2016
* 2017
* 2018
* 2019
* 2020
* 2021
* 2022

 | Norges flagg |
| 
* *Se også*: Junior Eurovision Song Contest
* MGP Nordic

 |